ILMESTYSKIRJAN SEITSEMÄN SEURAKUNTAA
TYATIRAN SEURAKUNTA
Olemme muinaisessa Korintissa.
Tulin tänne, koska tutkimme tänään Ilmestyskirjan kirjettä Tyatiralle.
Totta puhuen muinaisesta Tyatirasta ei ole jäljellä juuri mitään.
Muinaisen Korintin ongelmat olivat pitkälti samoja.
Takanani on Apollonin temppeli, jossa uhrattiin lihaa epäjumalille.
Aivan temppelin alapuolella oli kauppoja, -
joissa lihaa myytiin alennuksella.
Sitä uhrattiin niin paljon, etteivät papit voineet syödä kaikkea, -
joten ylijäämä myytiin alennettuun hintaan -
vain muutama askel alas rinnettä.
Korintin kristityillä oli todellinen ongelma, -
oliko heillä lupa syödä epäjumalille uhrattua lihaa.
Alkuseurakunta opetti, että uudet pakanataustaiset uskovat -
alkavat saattaa luulla, että Apollonille uhrattua lihaa saa syödä, -
joten on parempi olla syömättä sitä.
Jotkut kristityt kuitenkin söivät epäjumalille uhrattua -
ja osallistuivat lisäksi pakanajuhliin.
He tinkivät uskostaan. Siihen kirje Tyatiran seurakunnalle puuttuu.
Tilanne oli hyvin samanlainen kuin täällä Korintissa
Tyatiran tavoin Korintti oli kaupan keskus.
Siellä oli suuri liikealue, jossa oli kaksi kaunista kauppakatua.
Keskellä Tyatiraa oli suuri Apollonin temppeli, -
samanlainen kuin täällä Korintissa.
Apollonia kutsuttiin Jumalan pojaksi.
Bisnessuuntautuneille Tyatiran asukkaille, -
jotka palvoivat Apollonia, Jeesus sanoo: -
"Ja Tyatiran seurakunnan enkelille kirjoita: -
'Näin sanoo Jumalan Poika, jolla on silmät niinkuin tulen liekki -
ja jonka jalat ovat niinkuin kiiltävä vaski".
Tyatiraa ja Korinttia yhdistää myös merkittävä pronssiteollisuus.
Tässä Jeesus sanoo, että Hän on Jumalan Poika. Apollon ei ole.
Hän on puhdistava tuli, ja Hänellä on kestävät pronssiset jalat. Hän jatkaa: -
"[Tiedän] tekosi ja rakkautesi ja uskosi ja palveluksesi ja kärsivällisyytesi -
ja että sinun viimeiset tekosi ovat useammat kuin ensimmäiset."
Heillä oli paljon hyvää: rakkautta, uskoa, palvelusta ja kestävyyttä.
Niitä tulee harjoittaa, sillä Jeesuskin harjoitti.
Jeesus oli antaja, ei ottaja. Hän auttoi köyhiä ja paransi sairaita.
Niin meidänkin pitää. Hän kehui seurakuntaa näistä asioista.
"Mahtavaa. Tuette orpokoteja, kartutatte ruokapankkia -
ja teette kaikenlaista hyvää."
Mutta Hän halusi myös ojentaa.
Hän sanoo: "Tekonne ovat hyvät, mutta kyse ei ole vain teoista.
Kyse on myös siitä, miten uskotte."
Jae 20: "Mutta se minulla on sinua vastaan, että sinä suvaitset -
tuota naista, Iisebeliä, joka sanoo itseään profeetaksi -
ja opettaa ja eksyttää minun palvelijoitani harjoittamaan haureutta -
ja syömään epäjumalille uhrattua."
Hän sanoo, että opetuksellaan nainen eksyttää heidät haureuteen.
Näette uskon ja käytöksen yhteyden.
Se esiintyy yhä uudelleen Ilmestyskirjan seitsemässä kirjeessä.
Sillä on väliä, mitä uskot ja millaista opetusta otat vastaan -
ja ketä kuuntelet, sillä uskosi muuttaa loppujen lopuksi käytöstäsi.
Se viitannee siihen, että Tyatirassa monilla ammattikilloilla -
oli tapana järjestää juhlia pakanatemppeleissä.
Niissä syötiin epäjumalille uhrattua lihaa.
Juhlien jälkeen oli viinanhuuruisia orgioita.
Jos halusi edetä urallaan tai säilyttää työpaikkansa, juhliin oli pakko mennä.
Ellei niissä käynyt, menetti työpaikkansa.
Tyatirassa paine ei ilmeisesti tullut -
Rooman hallinnon harjoittamasta vainosta.
He eivät menettäneet henkeään vaan elantonsa.
Esiin nousi kysymys, sopiiko kristittyjen osallistua -
ammattikillan juhliin Apollonin temppelissä Tyatirassa.
Väärä opettaja, Iisebel, sanoo: "Totta kai sopii!"
Mutta kirjeessä Tyatiran seurakunnalle Jeesus sanoo: "Ei sovi."
Iisebel ei todennäköisesti ollut naisen oikea nimi.
Iisebel oli Vanhan testamentin kuningatar, -
joka miehensä Ahabin kanssa eksytti Israelin Baalin palvontaan.
Kukaan ei tiedä varmaksi, mitä nainen ajatteli, -
mutta hän lähestyi asioita älyllisesti kutsuen niitä "syvyyksiksi".
Hän sanoi: "Teidän ei tarvitse olla kuin nuo ahdasmieliset kristityt, -
jotka kieltäytyvät temppeliorgioista."
Jeesus sanoo: "Ja minä olen antanut hänelle aikaa parannuksen tekoon, -
mutta hän ei tahdo parannusta tehdä [...] Katso, minä syöksen hänet -
tautivuoteeseen, ja ne, jotka hänen kanssaan tekevät huorin, -
minä syöksen suureen ahdistukseen, jos eivät tee parannusta [...]
hänen lapsensa minä [...] tapan, ja kaikki seurakunnat saavat tuntea, -
että minä olen se, joka tutkin munaskuut ja sydämet; -
ja minä annan teille kullekin tekojenne mukaan."
Ydinsanoma on se, että synnillä on hintansa.
Se vie tautivuoteeseen -
emotionaalisesti, hengellisesti, fyysisesti, ihmissuhteissa.
Se ei tarkoita, että Jumala on huono Isä salliessaan tämän.
Se tarkoittaa, että Hän antaa meidän vajota pohjalle, -
jotta käytöksemme seuraukset palauttavat meidät järkiimme.
Meistä monet ovat kokeneet sen. Jumalalta on joskus armollisinta -
sallia meidän vajota pohjalle. Ilman sitä monet eivät koskaan kääntyisi.
Tästä kirjeestä nousee kysymys: Oletko käynyt vielä pohjalla?
Alkaako sinulle jo pikku hiljaa riittää?
Näetkö, miten se nousee kirjeestä?
Jeesus sanoo: "Sinä voit kääntyä. Voit luovuttaa elämäsi Jumalan käsiin."
Kun Jeesus sanoo tappavansa Iisebelin lapset, -
se tarkoittaa uskoakseni Iisebelin liikettä.
Hän pysäyttäisi okkultistisen irvikuva- kristillisyyden, ennen kuin se leviää.
J. 24: "Mutta teille muille Tyatirassa oleville, -
kaikille [...] jotka ette ole tulleet tuntemaan, niin kuin ne sanovat, -
saatanan syvyyksiä, minä sanon: en minä pane teidän päällenne -
muuta kuormaa; pitäkää vain, mitä teillä on, siihen asti kuin minä tulen."
Ilmaisu "saatanan syvyydet", -
kaikessa okkultismissa houkutellaan oppimaan salaisuuksia, -
arvoituksellisia, salattuja asioita. Sitä okkulttinen tarkoittaa: salattuja.
Ihmisluonto rakastaa uskoa, että se oppii eksoottisia salaisuuksia.
Mutta aidossa kristinuskossa ei ole salaisuuksia, jotka olisi varattu -
vain sisäpiiriläisille. On vain armo kaikille.
Hän sanoo: "Pitäkää kiinni. On odotettavissa jotain suurta."
"Ja joka voittaa [...] sille minä annan vallan hallita pakanoita, -
ja hän on kaitseva heitä rautaisella valtikalla, -
niin kuin saviastiat heidät särjetään -
niin kuin minäkin sen vallan Isältäni sain".
Näille marginalisoiduille kristityille -
maailmassa, jossa keisarilla oli absoluuttinen valta, sanotaan, -
että se kaikki särkyy kuin saviastia, ja niin kävikin.
Rooman aikakauden museoissa -
näkee jumalten ja keisarien patsaita -
sekä kauniita pronssi-, kulta- ja saviesineitä, ja ne ovat särkyneitä.
Jeesus sanoo, että Domitianuksenkin valta murtuu kuin saviastia.
Olette nyt marginaalissa, mutta loppujen lopuksi teille annetaan valta.
"...ja minä annan hänelle kointähden."
Niihin aikoihin Venusta kutsuttiin kointähdeksi.
Korintin ja Tyatiran yhtymäkohdat ovat kiintoisia.
Tyatiran tärkeimmät jumalat olivat Apollon ja Afrodite eli Venus.
Samoja palvottiin täällä Korintissa.
Takanani on Apollonin temppeli. Kukkulalla kameran takana -
on Afroditen eli Venuksen temppeli. Tyatirassa oli samat kultit.
Venusta kutsuttiin kointähdeksi.
Apollon esiintyy Jumalan poikana. Jeesus: "Minä olen Jumalan Poika."
Venusta kutsutaan kointähdeksi. "Minä olen kointähti."
"Jolla on korva, se kuulkoon, mitä Henki seurakunnille sanoo."
Kirjeen ydinsanoma on, että me emme muuta Jumalan Sanaa, -
mutta meidän tulee antaa Jumalan Sanan muuttaa meitä.
Jeesus sanoo: "Toimitte erinomaisesti kaikilla osa-alueilla, -
mutta suvaitsette jotakuta, joka opettaa vääriä oppeja.
Huono opetus johtaa lopulta huonoon käytökseen.
Tässä ei tarkoiteta kaupungin epäjumalanpalveluksen suvaitsemista.
Kristittyjä ei kehoteta mellakoimaan ja polttamaan pakanatemppelit.
Kristinusko ei ole väkivallan eikä pakottamisen uskonto.
Ei. Me ehdotamme, emme määrää.
Tässä tarkoitetaan, että seurakunnan sisällä on oikein -
olla tarkka opetuksesta ja opista. Kyse on pohjimmiltaan auktoriteetista.
Kuka on elämässäsi Jumala?
Kuuntelin erään kuuluisan pastorin pojan opetusta.
Hän sanoi: "Uskon Jeesukseen, joka vain rakastaa minua. Ei ikinä ojenna."
Ajattelin: "Olet ottanut ohjat omiin käsiisi. Ne eivät ole Jeesuksella."
Pyydän sinua miettimään, millä alueella Kristus yrittää ojentaa sinua -
tai kehottaa pohtimaan, ketä kuuntelet. Kuuntele Häntä nyt, -
sillä tuo usko tulee näkymään käytöksenä.
Sinulla on tilaisuus kääntyä taas Kristuksen luo, kuten Tyatiralla oli.
KESKUSTELUKYSYMYKSIÄ KIRJASSA TAI KOTISIVUILLA.
Suomennos: Marianne Tenetz